#### DECIZIE

Nr. 7725 din 17.10.2017

Ca urmare a cererii adresate de Cristea Iulian, cu domiciliul în Bucureşti, sector 6, str. Drm. Valea Danului, nr. 42, et. 2, ap. 25, înregistrată la A.P.M. Giurgiu cu nr. 7725/21.09.2017, în baza Hotărârii Guvernului nr. 1076/2004 privind stabilirea procedurii de realizare a evaluării de mediu pentru planuri şi programe şi Hotărârii de Guvern nr. 918/2010, art. 13, alin. 2, Agenţia pentru Protecţia Mediului Giurgiu decide, ca urmare a consultărilor desfăşurate în cadrul şedinţei Comitetului Special Constituit din data de 16.10.2017 că planul „PUZ – pentru construire locuințe individuale”, în vederea aprobării PUZ -ului ce se va implementa în com. Săbăreni, str. Principală, NC 810, jud. Giurgiu, nu se supune evaluării de mediu conform procedurii aprobată prin H.G. nr. 1076/2004 şi se va emite actul de reglementare, după completarea documentaţiei**.**

**Motivele care au stat la baza deciziei sunt următoarele:**

**Caracteristicile** planului:

- terenul pe care se propune implementarea planului se află în extravilanul com. Săbăreni, NC 810, jud. Giurgiu, în suprafață totală de 5000 mp din acte, 4968 mp din măsurători folosinţa actuală – teren extravilan arabil şi destinaţia propusă – zonă construire locuințe individuale;

- terenul studiat are o formă poligonală neregulată, iar acesta se va dezmembra în 22 loturi pe care se vor construi locuințe;

- accesul se va realiza din drum public (DJ 601), drum de servitute, drum de exploatare;

- alimentarea cu apă – se va realiza din sursă proprie - puț forat;

- evacuarea apelor uzate se va realiza într-un bazin betonat vidanjabil, dupce au fost trecute printr-o stație de epurare;

- energia electrică va fi asigurată de la reţeaua de energie electrică din zonă prin racordarea la rețea;

* planul nu este relevant pentru integrarea consideraţiilor de mediu, mai ales din perspectiva promovării dezvoltării durabile;
* din plan nu decurg probleme de mediu relevante;
* în cadrul planului nu apar probleme pentru implementarea legislaţiei naţionale şi comunitare de mediu.

**Caracteristicile efectelor** şi ale zonei posibil a fi afectate:

* probabilitatea, durata, frecvenţa şi reversibilitatea efectelor – nu este cazul;
* natura cumulativă a efectelor – obiectivul va fi amplasat în extravilanul com. Săbăreni, NC 810, jud. Giurgiu;
* natura transfrontieră a efectelor - nu este cazul;
* riscul pentru sănătatea umană sau pentru mediu (de exemplu, datorită accidentelor) - nu este cazul;

mărimea şi spaţialitatea efectelor – planul urmează a se realiza pe teren extravilanul com. Săbăreni, NC 810, jud. Giurgiu, folosinţa actuală – teren extravilan arabil şi destinaţia propusă – zonă construire locuințe individuale;

* valoarea şi vulnerabilitatea arealului posibil a fi afectat de:

- caracteristicile naturale speciale sau patrimoniul cultural - nu este cazul;

- depăşirea standardelor sau a valorilor limită de calitate a mediului - nu este cazul;

- folosirea terenului în mod intensiv - nu este cazul;

- efectele asupra zonelor sau peisajelor care au un statut de protejare recunoscut pe plan naţional, comunitar sau internaţional – obiectivul este amplasa la aproximativ 16,88 km de limita sitului Natura 2000 ROSCI0138 Pădurea Bolintin.

**Modul de informare a publicului pe parcursul procedurii:**

* anunţuri publice ale titularului privind solicitarea avizului de mediu publicate în cotidianul local ,,Jurnal Giurgiuvean”, în data de 25.09.2017 şi 21.09.2017.
* nu s-au înregistrat contestaţii din partea publicului şi nu s-au înregistrat solicitări pentru consultarea documentaţiei.

Prezenta decizie poate fi contestată în conformitate cu prevederile Legii contenciosului administrativ nr. 554/2004, cu modificările şi completările ulterioare.

Menţiuni despre procedura de contestare administrativă şi contencios administrativ.

Orice persoană care face parte din publicul interesat şi care se consideră vătămată într-un drept al său ori într-un interes legitim se poate adresa instanţei de contencios administrativ competente pentru a ataca, din punct de vedere procedural sau substanţial, actele, deciziile sau omisiunile autorităţii publice competente care fac obiectul participării publicului, inclusiv aprobarea de dezvoltare, potrivit prevederilor Legii contenciosului administrativ nr. 554/2004, cu modificările şi completările ulterioare.

Se poate adresa instanţei de contencios administrativ competente şi orice organizaţie neguvernamentală, considerându-se că acestea sunt vătămate într-un drept al lor sau într-un interes legitim.

Înainte de a se adresa instanţei de contencios administrativ competente, persoanele au obligaţia să solicite autorităţii publice emitente a deciziei sau autorităţii ierarhic superioare revocarea, în tot sau în parte, a respectivei decizii. Solicitarea trebuie înregistrată în termen de 30 de zile de la data aducerii la cunoştinţa publicului a deciziei.

Autoritatea publică emitentă are obligaţia de a răspunde la plângerea prealabilă în termen de 30 de zile de la data înregistrării acesteia la acea autoritate.

Procedura de soluţionare a plângerii prealabile este gratuită şi trebuie să fie echitabilă, rapidă şi corectă.